شلون ادرس الفيزيا ام المصايب
الطريقة هي تجيب ورقة وقلم يمك او تسوي دفتر صغير هذا خاص بس لملخصاتك الخاصة
يعني دفتر خاص بس بالقوانين مرتب باقلام ملونة ووالاشياء المهمة ورؤس اقلام تكتب بي
كانو استذكار لمعلوماتك جدا جدا راح يفيدك هذا الدفتر نكدر نكول كنز بالنسبة الك
والشغلة الثاني من تقرة الاشياء البيها حفظ ادرس بصوت عالي حتة تشغل اكثر من حاسة وعلميا استعمال اكثر من حاسة يقلل فترة الحفظ اضافة الى تذكر المعلومات لفترة طويلة
اما المواد البيها مسائل تستعمل طريقة اني الاستاذ
شنو هاي الطريقة
اني اكولك هاي الطريقة من تدرس كانك دتشرح لشخص كبالك كاعد
جدا راح تفيدك واكيد لتبخل على زملائك بالشرح اذا جانو مافهمين شي لان رام تحصل فائدة مضاعفة
.
اما اذا جنت مفاهم شي معين دائما اسئل الاستاذ او شوف يوتيوب او تابع شرح قناتنا بالتلي
اما الاشياء المهمة بالفيزياء اسئلة الفصل واسئلة الفصل واسئلة الفصل
واكيد الاسئلة الوزارية
تريد تجيب درجة ممتازة اضبط اسئلة الفصل وحل وزاريات ودائما ادرس يوم بيومة لتفوت شي مافاهمة ابد
هذا كل شي يخص الفيزيا
سهلة اذا عرفت شلون تدرسها
تتعبت بنقل تتقيمم ايدي انكسر